فغانستان او امریکا د امنیت په معاهده موافقه شوي
ای پي وايي د امریکا خارجه وزیر جان کیري سره په سفر امریکائي چارواکو د وینا ترمخه د افغانستان او امریکا ترمنځ د امنیت په معاهده خبرې اترې د افغان صدر حامد کرزي سره شوي دي او پکې د امریکا ټول شرائط منلی شوي دي. په دې کې د جورسډکشن یا د واک اختیار معامله هم شامله ده
واشنگټن — امریکا او افغانستان په اصولي توگه په هاغه معاهده اتفاق ترلاسه کړی دی چې ترمخه به يي امریکائي ځواکونه د کال ٢٠١۴ ورسته هم افغانستان کې موجودگي ولري. خو د امریکا خبري ادارې ایسو سي ایټډ پریس خبري ادارې ای پې خپل رپورټ کې ویلي په دې خبره لا اتفاق نه دی شوی چې د کال ٢٠١۴ ورسته افغانستان کې په ممکنه توگه موجود امریکائي عسکر به د چا د واک اختیار د لاندې وي، افغانستان او که امریکا؟ ای پي وايي د امریکا خارجه وزیر جان کیري سره په سفر امریکائي چارواکو د وینا ترمخه د افغانستان او امریکا ترمنځ د امنیت په معاهده خبرې اترې د افغان صدر حامد کرزي سره شوي دي او پکې د امریکا ټول شرائط منلی شوي دي. په دې کې د جورسډکشن یا د واک اختیار معامله هم شامله ده. امریکائي چارواکې وايي د معاهدې عملي شکل اخیتارولو په لارې کې یواځنی شرط ددې د پاره د صدر حامد کرزي لخوا سیاسي ملاتړ ترلاسه کول دي. امریکائي چارواکې گڼي چې افغان حکومت به دغه هدف یعني معاهدې د پاره سیاسي ملاتړ د لوې جرگې او یا د افغانستان پارلیمان د لارې ترلاسه کوي. جان کیري او حامد کرزي په دغه موضوع گڼ شمیر ملاقاتونه وکړل او څو واري د جان کیري افغانستان نه د بیرته تگ سفر هم په دې وجه وځنډیدو. خو ورسته دواړو مشرانو وویل چې په یو شمیر متنازعه ټکو اتفاق يي ترلاسه کړو چې پکې د واک اختیار مسله او د افغانانو د تحفظ مسله هم شامله ده. په دغه ټکو مذاکراتو د ډیر وخت راهسې د ځنډ ښکار شوي دي. صدر حامد کرزي ویلي په امریکائي ځواکونو د واک اختیار معامله به لوې جرگې او بیا پارلیمان نه وړاندې کوي چې د څه جرم کولو په صورت کې به آیا امریکائي عسکر افغان عدالتونو ته وړاندې کولی شي او که نا؟ جان کیري ویلي امریکا به د لوې جرگې او دپارلیمان د فیصلې احترام کوي خو که چرې د واک اختیار مسله حل نشوه نو افغانستان سره به معاهده لاس لیک نه کړي. عراق کې هم په دغه رنگ معاهدې د اتفاق نه کیدو ورسته ټول امریکائي عسکر د هیواد نه ویشتلی شول.